google/wiki40b huggingface dataset:
Ferske Scener

Ferske Scener er et teaterkompani som ble startet i Tromsø i 2003.  
Grunnleggerne Kristin Bjørn og Bernt Bjørn var også sentrale i den nå nedlagte frigruppen Totalteatret (1983–2001). Per 2018 holder kompaniet fortsatt til i Tromsø, i Rådstua teaterhus som har adresse Vestregata 48. 
Kompaniet viser teaterforestillinger over hele Nord-Norge. Kompaniet ble stiftet for å vise nyskrevet dramatikk, og teatertekstene blir utviklet i tett samspill med dramatikerne. Ferske Scener har som postulat at «tro på ettertanke er det beste utgangspunktet for forandring». Med dette som utgangspunkt lager de samtidsteater med mål om å skape undring og refleksjon hos publikum.  

I 2009 mottok Ferske Scener i underkant av to millioner fra Norsk Kulturråd som tilskudd til utvikling av to nye sceneproduksjoner. De to produksjonene var Vi hever våre hoder i skam og Lillemia. Kulturrådet beskrev de to produksjonene slik:  
«Vi hever våre hoder i skam er en musikalsk teaterfabel som skal skape refleksjon om egen samfunnsdeltakelse hos ungdom. Lillemia er et interaktivt stasjonsteater for barn. Tema er kjønn, selvbilder og samfunnsroller fortalt i en surrealistisk form.»
Lillemia hadde urpremiere i 2011, og var en figurteaterproduksjon for voksne og barn fra 6 år. Manus var skrevet av Toril Solvang, og figurene var laget av Kari Noreger. For øvrig var figurspilleren Kirsti Ladegård sentral i utviklingen av denne produksjonen, som også var støttet av Figurteatret i Nordland.
Bergen Mødrehjem

Bergen Mødrehjem kom i drift våren 1904 og var et tilbud til gravide, hjemløse kvinner. Her kunne kvinnene bo de siste månedene av svangerskapet og så lenge de ammet barna sine. Mødrehjemmet leide en leilighet med åtte værelser i Nygårdsgaten 46, og hadde plass til 10–12 mødre med barn. Hjemmet var en privat institusjon og driften ble finansiert gjennom ulike private bidrag. Ildsjelene bak tiltaket var overlege Kjeldsberg og hans kone. Dr. Kjeldsberg var overlege ved Fødselsstiftelsen i Bergen, og så hvor vanskelig kvinner som ikke var gift hadde det etter fødselen. Konen var engasjert i arbeidet med å skaffe midler til driften.
I 1908 flyttet mødrehjemmet inn i de tidligere lokalene til Nordnes skole på Tollbodallmenning 10, og i 1909 ble det opprettet en egen spedbarnsavdeling på mødrehjemmet. I 1925 flyttet mødrehjemmet inn i en egen bygning på Olderhaugen på Paradis. Ansvaret for mødrehjemmet ble kommunalt i 1949, og ledelsen ble overført til det kommunale barnehjemsutvalget. Institusjonen skiftet nå navn til Bergen kommunale mødrehjem.
En del av fødslene skjedde på mødrehjemmet, og kvinnene ble på mødrehjemmet i barseltiden. Noen barn ble værende på hjemmet i påvente av adopsjon. Mødrehjemmet hadde en egen pleiebarnsavdeling hvor barna kunne være til de var 3 år. Det ble også utdannet barnepleiere ved institusjonen, det var i stor grad barnepleierelevene som tok seg av barna.
I 1980 overtok fylkeskommunen driften av mødrehjemmet og navnet ble igjen endret til Bergen Mødrehjem. Ved årsskiftet 1991/1992 fikk mødrehjemmet nye lokaler i Bønesstølen 13. Bergen Mødrehjem ble i 2005 slått sammen med Sudmannske foreldre og barn senter og går i dag under navnet Bergen barn og foreldre senter.

Arkivet

Bergen Byarkiv oppbevarer arkivmateriale fra mødrehjemmet for tidsperioden 1911–1980. Her er relativt få opplysninger om mødrene og deres barn. Inn- og utskrivingsbøkene dekker tidsperioden 1935–1953 og gir opplysninger om hvor lenge mødre og barn oppholdt seg på institusjonen. Det finnes pasientjournaler eller helsekort for årene 1942–1978. Disse gir opplysninger om barnas fødselsvekt, vektøkning, sykdommer, vaksinasjoner m.m. Hordaland fylkesarkiv har arkivmateriale fra etter 1981.
Scott Agnew

Fotballkarriere

Agnew startet sin karriere med Rangers og representerte Skottland på ungdomslandslagsnivå, men han maktet ikke å spille seg inn på førstelaget til Glasgow-klubben. Han flyttet derfor til Hamilton Academical i 2006, men ble frigitt fra kontrakten sommeren 2007. Agnew sluttet seg deretter til Alloa Athletic, der han etablerte seg som fast på førstelaget på venstresiden av midtbanen, og han ble kjent som frisparkspesialist etter en rekke utmerkede dødballøsninger.
I mai 2008 sluttet Agnew seg til Ayr United på en toårskontrakt for en ukjent overgangssum.
Etter at Ayr rykket opp til førstedivisjon på slutten av 2008–2009-sesongen, ba Agnew om å få et låneopphold og han ble utlånt til Alloa Athletic.
Da Agnew kom tilbake til Ayr United etter sitt låneopphold hos Alloa, ble han lånt ut igjen, men denne gangen til Stranraer. Deretter signerte han for Stranraer på permanent basis for 2010–2011-sesongen.
Den 27. mai 2011 signerte Agnew ny kontrakt for Dumbarton.

Annen karriere

Scott Agnew benytter sin erfaring som spiller som trener for ungdomslag, såkalt AUFA Community Coach. Han har hittil tatt trenerutdannelse på nivå 1 til 4. Favorittfilmen hans er "8 Mile" og favorittspilleren er Lionel Messi.
Gounelleoeme

Utseende

En middelsstor, avlang, brunlig trebukk. Antennenes første ledd er forstørret og kledt med korte, pigglignende børster. Pronotum er nærmest kjegleformet, med en skarp tann på hver side i den bakre delen.

Utbredelse

Arten er bare kjent fra Argentina (Santiago del Estero, San Luis).
Korail

Undergrunnsbane

Korail er en av tre operatørselskaper av Seouls undergrunnsbane, der en har ansvaret for 104 stasjoner og 150 togsett. Disse trafikkerer med intervaller på mellom 1,7 til 8 minutter i rush, ellers 3,6 til 15 minutter. Undergrunnsbanevirksomheten transporterer 2,2 millioner mennesker daglig.
Ringvollklinikken

Ringvoll Klinikken er et privat behandlingssenter med hovedavdeling på tettstedet Ringvoll i Hobøl kommune i Østfold, samt en avdeling i Pilestredet Park i Oslo.
Eugen Pettersen

Liv og virke

Eugen Pettersen var til sjøs i årene 1909 til 1914, før han begynte ved Nylands mekaniske verksted. Her arbeidet han som jerndreier fram til 1960. Han ble i 1917 medlem av jerndreiernes forening, og i 1927 formann for foreningen. Fra 1922 var han med i representantskapet for Oslo og omegne faglige samorganisasjon, der han i 1927 ble sekretær. I 1929 ble han også varaformann i Norsk Jern- og Metallarbeiderforbunds stedlige styre. I 1924 satt han som medlem av aksjonsutvalget under Jernstreiken i Oslo.
Han var medlem av NKPs styre i Oslo i årene 1925-1926, og hadde verv som nestformann og sekretær. Fra 1925 til 1927 satt han i partiets sentralstyre og pol.-byrå. Våren 1926 deltok han i Kominterns eksekutivkomites 6. plenumsmøte. 
I 1927 satt han også som styremedlem i Arbeiderklassens samlingsparti.
I mars dette året brøt han med NKP, og sluttet seg til AP. Han ble snart medlem av Oslo APs representantskap. I 1929 ble han varamedlem i partiets sentralstyre, og i 1933 fast medlem. I denne perioden var han også medlem av Jern- og Metallarbeiderforbundets hovedstyre, fra 1929 til 1937.  
Pettersen var vararepresentant (nr 2 og 3) til Stortinget i periodene 1928–1930, 1934–1936, 1937–1945 og 1945–1949. Han møtte på Stortinget fra 1937 til 1939, da representanten Alfred Martin Madsen var statsråd og for Oscar Torp fra 1945 til 1948. Pettersen var også varamedlem i Oslo formannskap i 1934–1937, 1937–1945, 1945–1947 og 1947–1951.
Vannpolo under Middelhavslekene 1959

Vannpolo under Middelhavslekene 1959. Vannpolo var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Dat var trdje gangen som vannpolo var med på programmet under Middelhavslekene. Det var kun herrelag som deltok i vannpoloturneringen.
The Duke of Burgundy

The Duke of Burgundy er en britisk dramafilm fra 2014 av regissør og manuskriptforfatter Peter Strickland. Filmen har vært vist ved flere internasjonale filmfestivaler.

Synopsis

The Duke of Burgundy handler om to kvinner som bor i et stort hus blant mosegrodde trær; Cynthia, som er den dominerende straffer, og Evelyn den underdanige tjenestepike. Førstnevnte studerer sommerfugler og nattsvermere, parallelt med at hun tester grenser i forholdet til sin kjæreste. Settingen er eventyr- og drømmeaktig, hvor alle rollerne gestaltes av kvinner kledt i vintage adelskostymer.
Murphybreen

Murphybreen er en isbre på Pernik Peninsula ved Loubet Coast i Graham Land, som hovedsakelig flyter vestover til Orford Cliff og sammen med Wilkinsonbreen før de ender i Lallemandfjorden. Den ble kartlagt fra flyfoto tatt av Falkland Islands and Dependencies Aerial Survey Expedition (FIDASE) (1956–57). Den er oppkalt etter Thomas L. Murphy i Falkland Islands Dependencies Survey (FIDS) som var leder og assisterende landmåler ved Detaille Island i 1956.
Konrad Hubert

Konrad Hubert også kjent som Huber og under pseudonymene Pulbarbus og Ornipogonis (født i Bergzabern i Pfalz i 1507, død i Straßburg 13. april 1577) var en tysk protestantisk teolog, prest og salmedikter.
Huber kom i 1519 til Heidelberg for å gå på skole. Der ble han kjent med Nikolaus Thomas Sigelspach som overtalte ham til å gå videre på skole i Basel. Der ble han kjent med Johannes Oekolampad og hans skrifter og ble overbevist om de reformatoriske ideer. Han var i Basel fra 1526 til han i 1531 ble prest i Straßburg og jobbet under Martin Bucer. Han var Bucers sekretær og medarbeider i 18 år, og støttet ham og hans lære til det fulle. Bucer arbeidet for et kompromiss mellom nattverdlæren til Martin Luther og Huldrych Zwingli, men fikk ikke gjennomslag. Han måtte forlate landet i 1549. En annen kirkelig retning ble da dominerende i området, og situasjonen ble vanskelig for Hubert. Han ble kastet ut av kirkekonventet i 1557 og fikk sparken i 1562 på grunn av sitt teologiske syn og sin posisjon som en «fri» forkynner.
Sammen med Bucer gav han i 1545 ut salmeboken Ein New Auserlesen Gesangbüchlin der han selv har med noen salmer. Det kom senere flere utgaver av denne boken.
Hubert skrev i 1540 salmen «Allein zu dir, Herr Jesu Christ» som ble tonesatt av Johann Sebastian Bach (BWV 33). Denne salmen står i Norsk Salmebok med tittelen «Til deg åleine, Herre Krist». I 1545 skrev han salmen «O Gott, du höchster Gnadenhort» som i dag finnes blant annet i den tyske Evangelisches Kirchengesangbuch og på både nynorsk og bokmål i Norsk Salmebok og Norsk Salmebok 2013.
Relativ risiko

Relativ risiko (RR) er et forholdstall som angir hvor mye større sannsynlighet det er for en hendelse i én gruppe i forhold til en annen.

Eksempel

F.eks. om man har to grupper: gruppe A og gruppe B. Gruppe A består av personer mellom 40-50 år, og gruppe B av personer mellom 50-60 år. Hvis RR for en sykdom i gruppe B er 2, betyr det at det er dobbelt så sannsynlig at en person i gruppe B utvikler sykdommen som i gruppe A.
The Scorpion King 2: Rise of a Warrior

Sammendrag

Mathayus har som mål å hevne mordet på sin far, som ble drept av Sargon - kongen av Akkadian. Han verver seg til troppen Black Scorpions, som ledes av Sargon. Etter endt trening får han i oppdrag å drepe sin egen bror, Noah. Mathayus redder broren sin og de stikker av, men en magisk pil følger etter dem og Noah blir drept. Mathayus reiser med skip til Egypt, ledsaget av sin barndomsvenn Layla. Han vil finne det gylne spydet til Osiris fra det gamle Egypt, som han håper kan brukes til å komme gjennom den svarte magien til Sargon. En medpassasjer, den greske dikteren Aristofanes, forteller at spydet til Osiris ikke kan hjelpe dem, men sverdet til Damokles kan fungere. Trioen reiser til Hellas, hvor de går inn i Dødsriket for å finne sverdet.
På veien inn i underverdenen oppdager de flere menn som har blitt ofret til Minotauros. Noen av ofrene er leiesoldater som skylder troskap til Mathayus 'far. De vil hjelpe ham å beseire Minotauros. Sammen med en kinesisk fange, som heter Fung. De reiser videre i underverden, og blir angrepet av gudinnen Astarte som prøver å ta Layla til fange i Dødsriket. Aristofanes finner sverdet, Mathayus redder Layla, og de kommer seg ut. Astarte vil at Sargon skal finne sverdet, og levere det til henne. Til gjengjeld krever Sargon mer svart magi. Gruppen når Akkadian, hvor Sargon har en innretning som dumper olje i vannforsyningene. Olje og vann begynner å strømme gjennom alle statuene over hele byen, og blir deretter satt fyr på. Med sverdet fra Damocles, kjemper Mathayus seg helt frem Sargon. 
Men i stedet finner han sin egen far, som viser seg å være Sargon i forkledning. Sargon klarer å avvæpne Mathayus, og de begynner å slåss. Aristofanes plukker opp sverdet som Mathayus mistet, og gir det til Sargon. Det blir avslørt at Sargon hadde betalt ham for å spionere på Mathayus. Kaos og kamper oppstår over hele byen. Men det viser seg at sverdet som Aristofanes ga Sargon var falskt. Aristofanes har det ekte sverdet, og gir det til Mathayus. Når Sargon sier at Mathayus skylder ham lojalitet som medlem av Black Scorpion, bruker Mathayus det varme sverdet til å svi vekk skorpion-tatoveringen. Mathayus stikker Sargon med sverdet fra Damocles. Fung og Layla slukker alle brannene i byen. Senere forteller Layla at Mathayus har vunnet retten til å være den sanne skorpion-kongen. Men Mathayus bestemmer seg istedenfor å dra ut på nye eventyr, vel vitende om han en dag skal bli innsatt som Scorpion King.
Burgas internasjonale lufthavn

Burgas internasjonale lufthavn (bulgarsk: Летище Бургас) (IATA: BOJ, ICAO: LBBG) er en internasjonal lufthavn 12 kilometer nordøst for byen Burgas i Bulgaria.
St. Torfinns kirke

St. Torfinns kirke er en katolsk kirke i Hamar. Den har fått sitt navn etter den hellige Torfinn. Et kapell ble innviet på Kristi himmelfartsdag i 1924 , ved  St. Carolus Borromeussøstrenes ankomst. 15 år senere, den 3. september 1939, ble kirken innviet. Kirkens klenodium, St. Olavs-antemesalet, er en gave fra Sigrid Undset som var medlem i menigheten. Også den eldste klokken, Angelus-klokken, er en gave fra henne.  
I dag består menigheten av omtrent 900 medlemmer spredt over hele Hedmark og deler av Oppland fylke (Gjøvik og de nærliggende kommunene). Mange prester og søstere har kommet fra Nederland, og mange av dagens medlemmer er innvandrere. På 1960-tallet ble Lillehammers menighet med Mariakirken skilt ut fra Hamars-menigheten. 
Et annet medlem av menigheten var Rolf Jacobsen som konverterte til katolisismen, og ble tatt opp i menigheten i 1951.
Gina Miller

Biografi

Miller ble født i British Guiana (nå Guyana), og flyttet til England da hun var 10 år gammel. Hun er datter av Doodnauth Singh, tidligere riksadvokat på Guyana. Hun gikk på kostskolen Roedean. Hun tok en mastergrad i markedsføring, og en MSc i human resource management ved University of London.
Teodora I

Bakgrunn

Theodora kom fra de lavere samfunnsklasser bysantinske samfunnet. Hennes far var dyrepasser for bjørner på et sirkus. Det meste av informasjonen om hennes tidige liv kommer fra Prokopios' Hemmelig historie. Prokopius var historiker fra byen Cæsarea. Kritikere av Prokopius mener at hans verk tyder på at han var meget bitre og desillusjonerte i sitt syn på begge herskere og de avviser hans verk som fråtserier og simple tekster, men de har ikke kunnet finne belegg som motsier hans faktaopplysninger. For eksempel viser kilder at Teodora opptrådte som komiker i burleske teatre og at hun hadde talent for komedie. Hun var kjent for sine dyrenumre. Hun hadde mange beundrere og benyttet enhver mulighet til å klatre på samfunnsstigen, det gikk både opp og ned med henne. Prokopius skrev at hun var en kurtisane som i en periode var elskerinnen til en provinsadministrator og at hun fikk sitt eneste barn - en sønn - med han.
Enkelte forskere mener at hun før hun traff Justinian var tilhenger av monofysittismen og at hun hele livet støttet denne trosretningen, mens andre hevder at hun forbindes med dem ettersom Justinian lot henne stå for gjenforeningen mellom dem og kalkedonistene, som hun og hennes ektefelle tilhørte.

Keiserinne

Theodora var engasjert som skuespiller ved Hippodromen utenfor Konstantinopel da hun ble kjent med Justinian. Da Justinian overtok tronen fire år senere gjorde han henne til medregent. Det synes som om de har styrt som jevnbyrdige kolleger, noe som har vært en klok beslutning. Teodora var en kvinne med en sterk vilje og viste stor evne til å styre. Ved opprøret i Nikea i 532 førte hennes lederskap og råd om et kraftig militært gjensvar til at opprøret ble slått ned, noe som trolig reddet riket.
En del forskere mener at Teodora var Det bysantinske rikets første kjente forkjemper for abort. Hun overbeviste Justinian og fikk han til å endre de lovene som bestemte at adelsmenn ikke fikk gifte seg med kvinner av lavere samfunnsklasser - slike som henne selv. Hun sto også opp og talte for gifte kvinners rett til å begå ekteskapsbrudd og for de prostitueres sak. Hun hjalp videre til med å bygge broer over kløftene som var oppstått mellom forskjellige kristne sekter. 
Andre forskere ser Teodora mer som en helgen og betrakter hennes gjerninger som en likestillingskamp for å gi kvinner samme rettigheter i loven som menn. Hun opprettet hjem for prostituerte, fastslo lover som forbød påtvunget prostitusjon, ga kvinner større rettigheter i skilsmisseoppgjør, lot kvinner få retten til å eie og arve eiendom og fikk gjennomført dødsstraff for voldtekt. Alle disse elementene til sammen bidro til at kvinners rettslige status i riket ble forsterket.

Død

Teodora døde av kreft (sannsynligvis brystkreft) innen hun fylte 50 år og omtrent tyve år før Justinian døde. Hun ble begravet i Den hellige apostelkirken i Konstantinopel (som nå er ødelagt). Både Teodora og Justinian er avbildet som vakre mosaikker i San Vitalekirken i Ravenna i Italia.
Europaparlamentsvalget i Frankrike 2014

Europaparlamentsvalget i Frankrike 2014 ble avholdt lørdag 24. (oversjøiske områder) og søndag 25. mai 2014. Det ble valgt 74 av 751 mandater til Europaparlamentet. I Frankrike gjelder en sperregrense på 5 %.
Michael Keane

Landslaget

22. mars 2017 fikk han sin første landskamp for England mot Tyskland.
«Brederode»

«Brederode» var et nederlandsk linjeskip med 53–59 kanoner.
Skipet deltok i flere slag mot engelskmennene i 1652–1653. Senere deltok det i slaget i Øresund som Witte Corneliuszon de Withs flaggskip. «Brederode» ble angrepet av de svenske skipene «Draken», «Leoparden» og «Wismar», og ble entret av sistnevnte. «Brederode» var imidlertid så skadet at det ikke kunne holdes flytende, og det sank utenfor Espergaerde syd for Helsingør. De With omkom i slaget.
Peter Andreas Jensen

Bakgrunn

Peter Andreas Jensen var sønn av en høker i Bergen. 
Peter Andreas Jensen kom i 1824 inn på Bergens kathedralskole og ble der elev av Lyder Sagen, slik Johan Sebastian Welhaven hadde vært noen år før ham. Han ble student i 1831, og kom midt opp i «Stumpefeiden» mellom Welhaven og Wergeland. I denne striden opptrådte han på Welhavens side.

Lærer, prest

Etter å ha blitt cand. theol. i 1836 slo han seg ned som lærer i hjembyen Bergen. Senere ble han kapellan i en bygd på Vestlandet. I 1848 ble han forflyttet til Aker utenfor Christiania, og ble i 1859 forfremmet til stiftsprost. P. A. Jensen var kjent for sin veltalenhet, og ble et fremtredende medlem av Christianias selskapsverden.

Forfatterskap

I tiden som lærer utga P. A. Jensen en diktsamling, Et Snees Digtninger (1838). I 1849 kom en ny diktsamling, Blade af min Mappe. P. A. Jensens dikt var skrevet i tidens stil og uten særpreg, men vant en viss popularitet i samtiden. Han skrev også en mengde leilighetsdikt. På 1850-tallet forsøkte han seg som dramatisk dikter med Kong Gorm, Huldrens Hjem og Olaf i Verden, og han skrev religiøs poesi i diktsamlingene Freidighed i Herren (1855) og Kirkeaaret (1861).
P. A. Jensen spilte også en stor rolle som utgiver av lesebøker for skolen. Hans første Læsebog (1843) ble mye brukt. Læsebog for Folkeskolen og Folkehjemmet (1863) utkom på offentlig foranstaltning i 1863 og utmerket seg med en frisk tone i forhold til hva tiden var vant til. Derfor ble leseboken møtt med motstand fra pietistisk hold. Fremdeles blir hans Kua mi jeg takker deg (Koen min jeg takker dig) brukt som bordvers i barnehager.
I 1863 utkom en serie «Autobiografiske meddelelser» av P. A. Jensen i Illustreret Nyhedsblad. Disse meddelelsene er interessante som historiske kilder.
Jøl bru

Jøl bru er navnet på to bruer i Hjelledalen i Stryn kommune i Sogn og Fjordane. Bruene krysser elva Skjerdingsdøla ovenfor gården Skora. Den gamle brua (opprinnelig kalt Gjøl bru) er ei steinhvelvbru, og var en del av den første veien over Strynefjellet, som ble åpnet i 1894. Byggingen av brua begynte 25. september 1882, og brua sto ferdig 16. august 1883. Brua er 60 meter lang, og går i en skarp sving over et 50-60 meter dypt gjel. Det er 8 meter fra toppen av brua og ned til selve bruhvelvet. Det ble brukt samlet rundt 2560 dagsverk i de ti månedene arbeidet varte. Til sammen kostet brua kr 6737,61 i datidens pengeverdi.
I 1968 ble det støpt betongdekke over brua; det stakk 70 cm ut over kanten på hver side. Men brua var likevel en flaskehals, og i forbindelse med byggingen av helårsvei over Strynefjellet ble det i 1976 bygd ny bru ved siden av den gamle. Etter at den nye brua kom, restaurerte Statens vegvesen den gamle brua tilbake til det gamle utseendet. Den nye brua er en del av riksvei 15.
Under andre verdenskrig bygde tyskerne en vakthytte ved Jøl bru.
I 2013 kom det forslag fra Statens vegvesen om å etablere nytt utsiktspunkt og parkeringsmuligheter ved Jøl bru.
Epopaea

Utseende

Middelsstore, avlange, gråbrune trebukker. Antennene er nokså tynne og vanligvis noe kortere enn kroppen. Pronotum er sylindrisk uten tenner på sidene. Dekkvingene er nesten parallellsidige og ender i e spiss.

Levevis

Disse billene har larver som lever i død ved.

Utbredelse

Slekten er utbredt i Afrika.
Genetisk variasjon

Genetisk variasjon er summen av forskjeller i genotypene til individene i en populasjon.
Variasjonen oppstår gjennom rekombinasjon, migrasjon og mutasjon.
Samtidig er genetisk variasjon en forutsetning for andre prosesser, som ikke hadde vært mulige uten arvelige forskjeller mellom individer, nemlig naturlig seleksjon, seksuell seleksjon, kunstig seleksjon og gendrift.
Genetisk variasjon må ikke forveksles med begrepet variabilitet som ble brukt av blant andre Charles Darwin og som sikter til at levende vesener har en tendens til å frembringe ikke-identisk avkom ved formering.
Det er bare små forskjeller i gensammensetningen mellom individer innen en art.
Hos mennesker medvirker variasjonen til at vi alle er forskjellige.
Vi har både forskjellige utseende og andre egenskaper. Noen ganger kan forskjellene gi mer dramatiske utslag og føre til at vi blir alvorlig syke.
Kenny Tete

Landslaget

10. oktober 2015 fikk han sin første landskamp for Nederland mot Kasakhstan.
National Cyber Security Centre (New Zealand)

National Cyber Security Centre (NCSC) er et newzealandsk forvaltningsorgan som bistår organisasjoner i privat og offentlig sektor med å forsvare kritisk infrastruktur mot dataangrep. NCSC ble opprettet i september 2011 og er plassert innenfor Government Communications Security Bureau.
NCSC har tre hovedoppgaver: å gi råd og støtte, å avdekke og besvare sofistikerte cybertrusler og å koordinere og assistere operative responser til store cyberhendelser av nasjonal viktighet.
NCSC tok ved opprettelsen over oppgavene til Centre for Critical Infrastructure Protection.
Radardiagram

Radardiagram er et metode for å formidle statistiske data med flere variabler i et sirkulært todimensjonalt diagram. Radardiagramer kan vise tre eller flere (oftest) kvantitative variabler vist som akser som alle med samme startpunkt. Radardiagram brukes ofte til å vise måneds- eller sesongbasert statistikk, men  aksenes plassering overfor hverandre kan også betydning. 
Diagramtypen har navn etter likheten med hvordan radarskjermer viser signaler fra radarstasjonen. 
Visualiseringsteknikken ble først brukt av Georg von Mayr i 1877.
Tankar fyr

Bakgrunn

Fra 1750-tallet var det et sjømerke på øya, ei stang med tønner på toppen av ei steinrøys. I 1825 ble et dagmerke bygget ved siden av steinhaugen. Det var også et lyktehus hvor fiskerne i fiskeværet på skift hadde ansvaret for å holde ilden vedlike. Da behovet for et ordentlig fyr utenfor Karleby økte, bestilte losverket fyret i 1888. Losstasjonen på øya ble oppretta på 1770-tallet.